বানৌজা এলসিটি ১০৩
বাংলাদেশ নৌবাহিনী জাহাজ (সংক্ষেপেঃ বানৌজা) এলসিটি ১০৩ বাংলাদেশ নৌবাহিনীর একটি ডিইডব্লিউ এলসিটি-শ্রেণীর ল্যান্ডিং ক্রাফট ট্যাংক (এলসিটি) জাহাজ। এই জাহাজটি সি কোয়েস্ট টেকনোলজি পিটিই লিমিটেড, সিঙ্গাপুর এর প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি ৩০ জন সেনাসদস্য, রসদ, অস্ত্র ও গোলাবারুদ, ১টি এমবিটি-২০০০ ট্যাংক, ১টি মিডিয়াম আর্টিলারি কামান, ১টি বুলডোজার, ছোট ও মাঝারি আকারের সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।